
Uznesenie Okresný súd Galanta v konaní vo veci starostlivosti súdu o maloleté dieťa: A. B., nar. XX.XX.XXXX, trvale bytom C. XXX/X, D., toho času v ústavnej starostlivosti Centra pre deti a rodiny E., A. F. G. X, E., v konaní zastúpené kolíznym opatrovníkom Úradom práce, sociálnych vecí a rodiny Galanta, dieťa rodičov - matky: H. I., nar. XX.XX.XXXX, trvale bytom C. XXX/X, D. a otca: A. B., nar. XX.XX.XXXX, trvale bytom Galanta, o návrhu Úradu práce, sociálnych vecí a rodiny Galanta na nariadenie neodkladného opatrenia, takto rozhodol: I. Súd nariaďuje neodkladné opatrenie, ktorým sa maloleté dieťa dočasne zveruje do starostlivosti A. C. J. K., XXX XX L., a to na obdobie 6 mesiacov odo dňa umiestnenia maloletého dieťaťa do zariadenia. II. Súd ukladá C. M. F. N. A. E., A. F. G. X, E. povinnosť odovzdať maloleté dieťa do starostlivosti A. C. J. K., XXX XX L.. III. Súd ukladá Úradu práce, sociálnych vecí a rodiny Galanta zabezpečiť umiestnenie maloletého dieťaťa do starostlivosti A. C. J. K., XXX XX L.. IV. Žiaden z účastníkov nemá nárok na náhradu trov konania. odôvodnenie: 1. Návrhom podaným na tunajší súd dňa 18.05.2026 sa Úrad práce, sociálnych vecí a rodiny Galanta, Oddelenie sociálnoprávnej ochrany detí a sociálnej kurately (ďalej aj ako „ÚPSVaR Galanta, odd. SPODaSK“), domáhal vydania rozhodnutia, ktorým by súd nariadil neodkladné opatrenie, na základe ktorého by maloleté dieťa dočasne zveril na výkon výchovného opatrenia do A. C. L. – J. K. za účelom zabezpečenia odbornej pomoci maloletému dieťaťu alebo zabezpečenia úpravy rodinných a sociálnych pomerov maloletého dieťaťa pobytom v zariadení, a to najdlhšie na šesť mesiacov. 2. Navrhovateľ svoj návrh na nariadenie neodkladného opatrenia odôvodnil tým, že na základe rozhodnutia tunajšieho súdu č. k. XXX/XX/XXXX zo dňa 16.03.2021, právoplatného dňa 16.03.2021, z dôvodu nariadenia ústavnej starostlivosti eviduje maloletého A. B.. Uvedené zariadenie postúpilo dňa 03.02.2026 na Úrad práce, sociálnych vecí a rodiny Galanta, odd. SPODaSK, žiadosť o súčinnosť vo veci vykonávania opatrení SPODaSK formou podania návrhu na nariadenie neodkladného opatrenia za účelom poskytnutia odbornej inštitucionálnej pomoci maloletému dieťaťu na odporúčanie Diagnostické centrum A., O. H. H. XX, XXX XX A.. Maloletý podľa navrhovateľa absolvoval pobyt v uvedenom diagnostickom centre na základe uznesenia č. k. XXX/XX/XXXX-26 zo dňa 11.02.2026, právoplatného dňa 10.04.2026, a to v období od 11.02.2026 do 15.05.2026. 3. Navrhovateľ ďalej uvádza, že Diagnostické centrum A. v záverečnej správe uviedlo, že maloletý sa na podmienky zariadenia adaptoval s ťažkosťami. K ostatným deťom sa v škole správal nepriateľsky a provokatívne, často aj násilne. Vo vzťahu k učiteľom bolo jeho správanie primerané, avšak v záťažových
situáciách bolo nevhodné až drzé. Maloletý mal problémy s dodržiavaním školského poriadku, na podmienky sa adaptoval s problémami a na svojom nevhodnom správaní sa zabával, pričom veľmi ťažko dodržiaval pravidelný režim. Počas výchovy mimo vyučovania si nevytváral hlbšie vzťahy, konal situačne bez ohľadu na vykonávanú činnosť, ktorú pravidelne narúšal dožadovaním sa uspokojovania svojich potrieb. Pri prežívaní radosti vydával rôzne zvuky. Pri väčšine vykonávaných činností si vyžadoval individuálne vedenie. V záujmovej oblasti dominoval futbal. Pri kritike bol ľútostivý až plačlivý, prejavoval výrazné napätie so zatínaním zubov a pästí a s neprítomným pohľadom, pričom dochádzalo k náhlym výbuchom búchania a kriku. Počas prípravy na vyučovanie bol spočiatku vznetlivý a odmietavý, avšak pri externej motivácii sa dokázal naučiť menší rozsah učiva. Maloletý súčasne vyrušoval prípravu iných detí a neudržiaval poriadok. Hygienické návyky mal slabšie osvojené a pri rannej a večernej hygiene mal veľmi pomalé tempo. 4. Navrhovateľ vo svojom návrhu ďalej uvádza, že psychologička Diagnostického centra A. v správe uviedla, že adaptácia maloletého A. bola problémová, spočiatku bol utiahnutý a menej zdieľny. Maloletý sa postupne osmelil, pričom počas pobytu sa zúčastňoval pravidelných stretnutí, psychologických vyšetrení a individuálnych sedení zameraných na psychodiagnostiku, výchovné vedenie, usmerňovanie a korekciu prejavov správania. Aktuálne intelektové schopnosti maloletého sa nachádzajú v pásme ľahkej duševnej zaostalosti – stredného stupňa. Maloletý A. má výborné schopnosti krátkodobej pamäti, avšak má znížené všeobecné vedomosti a logický úsudok, ťažko sa orientuje v bežných sociálnych situáciách a má problémy s ich riešením. Jeho pozornosť počas práce osciluje a ľahko sa unaví. Osobnosť maloletého sa nachádza v pubescentnej fáze vývinu, pričom ide o disharmonicky sa vyvíjajúcu osobnosť s nízkou frustračnou toleranciou a oslabenou schopnosťou autoregulácie. Maloletý A. je citlivý a impulzívny, pričom má výrazné ťažkosti v sociálnej adaptácii a regulácii správania. Prežívanie emócií je intenzívne, s tendenciou k impulzívnym a afektívne neadekvátnym reakciám. Morálny vývin maloletého je nezrelý a nevie si priznať svoj podiel zodpovednosti. V rámci vzťahov v rovesníckej skupine sa javí ako menej prijímaný a ťažšie nadväzuje a udržiava primerané interpersonálne kontakty. Členovia komisie diagnostického centra odporúčajú umiestnenie maloletého do A. C. L. – J. K. z dôvodu, že maloletý A. potrebuje dôsledný výchovný prístup so systematickým vedením, usmerňovaním a kontrolou plnenia si povinností, ako aj jasným vymedzovaním hraníc správania. 5. V závere návrhu navrhovateľ uvádza, že dňa 15.05.2026 bolo na ÚPSVaR Galanta e-mailom z A. C. L. – J. K. doručené súhlasné stanovisko s prijatím maloletého A. B., nar. XX.XX.XXXX, na výkon výchovného opatrenia – pobyt v špeciálnom výchovnom zariadení za účelom poskytnutia odbornej inštitucionálnej pomoci maloletému dieťaťu na základe vykonateľného súdneho rozhodnutia o neodkladnom opatrení. Na základe uvedených skutočností dospel ÚPSVaR Galanta, odd. SPODaSK, k názoru, že u maloletého A. B. je nevyhnutné poskytnutie odbornej pomoci formou výkonu výchovného opatrenia – pobytu v špeciálnom výchovnom zariadení, a to jeho dočasným umiestnením do A. C. L. – J. K.. 6. Následne navrhovateľ žiada tunajší súd, aby rozhodol o nariadení neodkladného opatrenia v nasledovnom znení: „Súd nariaďuje neodkladné opatrenie, ktorým dočasne zveruje maloleté dieťa: Radoslav Oláh, nar. 29.08.2012, trvale bytom Cukrovarská č. 234/7, Sládkovičovo, t. č. Centrum pre deti a rodiny Holíč, Rodinné domky č. 1, 908 51 Holíč, na výkon výchovného opatrenia – pobyt v špeciálnom výchovnom zariadení, Reedukačné centrum Mlynky – Biele Vody, z dôvodu zabezpečenia odbornej pomoci maloletému dieťaťu alebo zabezpečenia úpravy rodinných a sociálnych pomerov maloletého dieťaťa pobytom v zariadení, a to najdlhšie na šesť mesiacov. Súd ukladá C. E., A. F. G. X, XXX XX E., povinnosť odovzdať maloleté dieťa do starostlivosti A. C. L. – J. K., XXX XX L..“ 7. Navrhovateľ k návrhu priložil ako dôkazy rodný list maloletého dieťaťa, záverečnú správu z Diagnostického centra A. zo dňa 05.05.2026, oznámenie o súhlasnom stanovisku s prijatím maloletého do reedukačného centra zo dňa 15.05.2026 a oznámenie o ukončení diagnostického pobytu zo dňa 15.05.2026. 8. Súd sa pred rozhodnutím o návrhu na nariadenie neodkladného opatrenia oboznámil s obsahom návrhu na nariadenie neodkladného opatrenia, ako aj s listinnými dôkazmi k nemu pripojenými, a to najmä rodným listom maloletého dieťaťa, so záverečnou správou z Diagnostického centra A. zo dňa 05.05.2026, oznámením o súhlasnom stanovisku s prijatím maloletého do reedukačného centra zo dňa 15.05.2026 a oznámením o ukončení diagnostického pobytu zo dňa 15.5.2026, ako aj s obsahom spisov
tunajšieho súdu vedených pod sp. zn. XXX/XX/XXXX a XXX/XX/XXXX, pričom zistil nasledujúci skutkový a právny stav: 9. Maloleté dieťa pochádza z mimomanželského vzťahu rodičov. Rozsudkom tunajšieho súdu č. k. XXX/XX/XXXX - 32 zo dňa 26.04.2022, právoplatným dňa 16.06.2022, tunajší súd nariadil ústavnú starostlivosť maloletého dieťaťa, ktorá si vykonáva v zariadení C. M. F. N. A. E., A. F. X, E.. Výrokom II. Rozsudku tunajší súd zaviazal matku a otca maloletého dieťaťa platiť na výživu maloletého dieťaťa, každého z rodičov mesačne sumu vo výške 30 % zo sumy životného minima na nezaopatrené, neplnoleté dieťa alebo nezaopatrené dieťa podľa osobitného zákona, platného v čase splatnosti bežného výživného, pričom výživné je splatné vždy do 15. dňa toho ktorého mesiaca vopred na účet C. M. F. N. A. E., A. F. X, E., a to počnúc dňom právoplatnosti tohto rozsudku. 10. Zo záverečnej správy F. C. A., O. H. H. XX, XXX XX A. (ďalej aj ako „DgC Ružomberok“) zo dňa 05.05.2026 vyplýva, že na základe Uznesenia tunajšieho súdu č.k. XXX/XX/XXXX – 29 zo dňa 11.02.2026 bol maloletý umiestnený do DgC Ružomberok na základe neodkladného opatrenia. Na základe vyjadrenia triednej učiteľky vyplýva, že maloletý sa na nové podmienky adaptoval s ťažkosťami, k ostatným deťom sa správal nepriateľsky a často sa im vyhrážal fyzickým násilím. Maloletý mal tiež problémy s dodržiavaním školského poriadku. Jeho jazykové a komunikačné zručnosti sú primerané, v matematike je úspešný, avšak medzipredmetové vzťahy dokázal využiť len v menšej miere. Ďalej pedagogický vychovávateľ uviedol, že maloletý sa adaptoval na podmienky DgC Ružomberok s výraznými problémami, bol vulgárny a konfliktný. Jeho reakcie boli impulzívne a veľmi ťažko dodržiaval denný režim. Správal sa detinsky. Maloletý konal situačne a nevytváral hlbšie vzťahy. Počas prípravy na vyučovanie sa maloletý dokázal naučiť iba menšie rozsahy učiva a vyrušoval ostatných. Hygienické návyky mal slabo osvojené. Psychologičky DgC A. vo svojom vyjadrení uvádzajú, že maloletý sa adaptoval s výraznými problémami. Počas pobytu sa zúčastňoval pravidelných stretnutí, psychologických vyšetrení a individuálnych sedení. Intelektuálne schopnosti maloletého sa nachádzajú v pásme ľahkej duševnej zaostalosti – stredného stupňa. Maloletý má výborné schopnosti krátkodobej pamäti, avšak má znížené všeobecné vedomosti, logický úsudok a abstraktné myslenie. Má problémy s bežnými sociálnymi situáciami. Čo sa týka osobnosti maloletého, podľa vyjadrenia psychologičiek je maloletý disharmonický, emocionálne nestabilný, citlivý a impulzívny. Jeho morálny vývin je nezrelý, na predkonvenčnej úrovni. Aktuálne má diagnostikovanú ľahkú mentálnu retardáciu s poruchami správania (Dg. F70.1) a poruchu aktivity a pozornosti (Dg. F90.0), pričom t. č. má nastavenú medikáciu. K súrodencom a biologickým rodičom má ambivalentný vzťah, s matkou udržiava telefonický kontakt. V závere správy DgC Ružomberok uviedlo, že odporúča pokračovať v psychologickom vedení a pedopsychiatrickej starostlivosti a umiestniť maloletého do Reedukačné centrum J. K., nakoľko maloletý potrebuje dôsledný výchovný postup so systematickým vedením, usmerňovaním a kontrolou plnenia si povinností, ako aj jasným vymedzovaním hraníc správania. Diagnostický pobyt maloletého bol ukončený dňa 15.05.2026. 11. Z vyjadrenia Reedukačného centra J. K. XXX, L. XXX XX zo dňa 15.05.2026 vyplýva, že na základe žiadosti navrhovateľa vyslovilo centrum svoj súhlas s umiestnením maloletého dieťaťa na pobyt za účelom odbornej inštitucionálnej pomoci dieťaťu na základe vykonateľného súdneho rozhodnutia o neodkladnom opatrení. 12. Podľa § 2 ods. 1 zákona č. 161/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 13. Podľa § 367 ods. 1 CMP, neodkladným opatrením môže súd nariadiť, aby ten, kto má maloletého pri sebe, maloletého odovzdal do starostlivosti toho, koho označí súd, alebo do striedavej osobnej starostlivosti. 14. Podľa § 367 ods. 2 CMP, o návrhu na nariadenie neodkladného opatrenia rozhodne súd najneskôr do siedmich dní od doručenia návrhu. V tejto lehote súd uznesenie vyhotoví. 15. Podľa § 367 ods. 3 CMP, uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené.
16. Podľa § 324 ods. 1 zákona č. 160/2015 Z. z. Civilný sporový poriadok (ďalej len „CSP“), pred začatím konania, počas konania a po jeho skončení súd môže na návrh nariadiť neodkladné opatrenie. 17. Podľa § 324 ods. 2 CSP, na konanie o návrhu na nariadenie neodkladného opatrenia je príslušný okresný súd. 18. Podľa § 324 ods. 3 CSP, neodkladné opatrenie súd nariadi iba za predpokladu, ak sledovaný účel nemožno dosiahnuť zabezpečovacím opatrením. 19. Podľa § 325 ods. 1 CSP, neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 20. Podľa § 326 ods. 1 CSP, v návrhu na nariadenie neodkladného opatrenia sa popri náležitostiach žaloby podľa § 132 uvedie opísanie rozhodujúcich skutočností odôvodňujúcich potrebu neodkladnej úpravy pomerov alebo obavu, že exekúcia bude ohrozená, opísanie skutočností hodnoverne osvedčujúcich dôvodnosť a trvanie nároku, ktorému sa má poskytnúť ochrana a musí byť z neho zrejmé, akého neodkladného opatrenia sa navrhovateľ domáha. 21. Podľa § 326 ods. 2 CSP, k návrhu musí navrhovateľ pripojiť listiny, na ktoré sa odvoláva. 22. Podľa § 328 ods. 1 CSP, ak súd nepostupoval podľa § 327, nariadi neodkladné opatrenie, ak sú splnené podmienky podľa § 325 ods. 1, inak návrh na nariadenie neodkladného opatrenia zamietne. 23. Podľa § 329 ods. 1 CSP, súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. Ak rozhoduje odvolací súd o odvolaní proti uzneseniu o zamietnutí neodkladného opatrenia, umožní sa protistrane vyjadriť k odvolaniu a k návrhu na nariadenie neodkladného opatrenia. 24. Podľa § 329 ods. 2 CSP, pre neodkladné opatrenie je rozhodujúci stav v čase vydania uznesenia súdu prvej inštancie. 25. Podľa § 330 ods. 1 CSP, súd môže určiť, že neodkladné opatrenie bude trvať len po určený čas. 26. Podľa § 330 ods. 2 CSP, ak to povaha veci pripúšťa, súd môže nariadiť neodkladné opatrenie, ktorého obsah by bol totožný s výrokom vo veci samej. 27. Podľa § 30 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov ak súd rozhodol o nariadení ústavnej starostlivosti, neodkladného opatrenia alebo o uložení ochrannej výchovy alebo výchovného opatrenia, orgán sociálnoprávnej ochrany detí a sociálnej kurately zabezpečuje v spolupráci s rodičmi dieťaťa alebo osobou, ktorá sa osobne stará o dieťa, a zariadením, v ktorom sa vykonáva ústavná starostlivosť, ochranná výchova, neodkladné opatrenie alebo výchovné opatrenie, určeným v rozhodnutí súdu (ďalej len „zariadenie na výkon rozhodnutia súdu“), umiestnenie dieťaťa do tohto zariadenia. 28. Jedným z procesných inštitútov, ktorý umožňuje poskytnúť ochranu porušeným alebo ohrozeným subjektívnym právam je neodkladné opatrenie. Pred nariadením neodkladného opatrenia nemusí byť nárok dokázaný, musí byť však osvedčený. Už v návrhu na jeho vydanie musí byť zrejmé trvanie nároku, ktorému sa má poskytnúť ochrana a musia byť opísané rozhodujúce skutočnosti odôvodňujúce potrebu neodkladnej úpravy pomerov a skutočnosti hodnoverne osvedčujúce dôvodnosť a trvanie nároku, ktorému sa má poskytnúť ochrana. Danosť právneho záujmu sa skúma so zreteľom na splnenie predpokladov opodstatnenosti takéhoto súdneho rozhodnutia, avšak dominuje predovšetkým osvedčenie toho, že nariadením neodkladného opatrenia sa dosiahne účel ochrany poskytovanej súdom v konaní. Aj pri splnení formálnych predpokladov pre nariadenie neodkladného opatrenia súd musí zvažovať, či v prípade jeho nariadenia nedôjde k nevyváženému zásahu do vzťahov účastníkov konania alebo tretích osôb. Pre rozhodnutie súdu o neodkladnom opatrení je rozhodujúci stav v čase vydania rozhodnutia.
29. V danom prípade sa navrhovateľ domáhal nariadenia neodkladného opatrenia podľa ustanovenia § 367 ods. 1 CMP, ktorým súd dočasne umiestni maloleté dieťa do starostlivosti zariadenia uvedeného v návrhu. 30. Súd na základe zisteného skutkového i právneho stavu dospel k záveru, že sú dané dôvody na nariadenie neodkladného opatrenia, na základe ktorého sa maloleté dieťa dočasne umiestni do Reedukačného centra J. K. XXX, L. XXX XX, nakoľko boli u maloletého dieťaťa diagnostikované poruchy správania, ktoré pozostávajú najmä z nevhodného, agresívneho správania, vyhrážania sa spolužiakom a učiteľom, stavy zlosti, hnevu a agresivity voči okoliu. Maloletému dieťaťu je potrebné poskytnúť dôsledný výchovný postup so systematickým vedením, usmerňovaním a kontrolou plnenia si povinností, ako aj jasným vymedzením hraníc správania. Vychádzajúc z uvedeného sa súd stotožnil s návrhom navrhovateľa, že je nevyhnutne potrebné poskytnúť dôsledný výchovný postup u maloletého dieťaťa a dočasne ho umiestniť do starostlivosti Reedukačného centra J. K. XXX, L. XXX XX, ktoré vykonáva odbornú starostlivosť deťom s ohrozeným psychickým alebo sociálnym vývinom, zameranú na prevenciu a odstraňovanie prejavov rizikového správania, ktoré môžu ohroziť zdravie, bezpečnosť a priaznivý vývin dieťaťa. Súd má za to, že uvedené rozhodnutie je v najlepšom záujme maloletého dieťaťa. 31. Vzhľadom na vyššie uvedené skutočnosti a citované zákonné ustanovenia rozhodol súd tak, že dočasne zveril maloleté dieťa do starostlivosti A. C. J. K. XXX, L. XXX XX, a to najdlhšie na dobu šiestich mesiacov odo dňa umiestnenia maloletého dieťaťa do zariadenia. 32. Súd zároveň v zmysle ustanovenia § 30 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele uložil Úradu práce, sociálnych vecí a rodiny Galanta povinnosť zabezpečiť umiestnenie maloletého dieťaťa do starostlivosti zariadenia, ktoré je uvedené vo výroku tohto uznesenia. 33. O trovách konania súd rozhodol v súlade s § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. 34. Toto uznesenie je v zmysle ust. § 367 ods. 3 CMP vykonateľné, len čo bolo vyhotovené. Poučenie: Proti tomuto uzneseniu je prípustné odvolanie v lehote 15 dní od doručenia na súde, proti ktorého uzneseniu smeruje (§ 357 písm. d) CSP). Odvolanie môže podať účastník konania, v ktorého neprospech bolo rozhodnutie vydané. (§ 359 CSP). Odvolanie len proti odôvodneniu rozhodnutia nie je prípustné (§ 358 CSP). V odvolaní sa popri všeobecných náležitostiach podania (§ 127 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§363 CSP). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci (§ 365 CSP). Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní (§ 62 CMP). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o exekútoroch a exekučnej činnosti v platnom znení. Návrh na vykonanie exekúcie sa podáva na príslušný súd podľa (zák. č. 233/1995 Z. z.) elektronicky do elektronickej schránky súdu alebo ak oprávnený alebo jeho zástupca nemá aktivovanú elektronickú schránku, alebo mu v možnosti podať návrh elektronickými prostriedkami bránia iné dôvody, možno
podať návrh na vykonanie exekúcie prostredníctvom ktoréhokoľvek exekútora (§ 48 zákona č. 233/1995 Z. z.). Podľa štvrtej časti CMP sa postupuje pri výkone rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Podľa štvrtej časti CMP sa postupuje aj pri výkone rozhodnutia o návrat maloletého do cudziny pri neoprávnenom premiestnení alebo zadržaní.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2026:2326201795.2 (dáta aktuálne k 13. 11. 2026). Záväzné je znenie zverejnené súdom.




